120 kilometer svinehegn opstilles mellem Polen og Tyskland - FLA : FLA\n17-12-2019 | 17:33 | af redaktionen\nDen brandenburgske forbrugerminister har besluttet, at der skal opsættes 120 kilometer svinehegn langs Oder og Neiße for at forhindre afrikansk svinepest på tysk grund.\nDelstaten Brandenburg tager sidst i denne uge fat på at opstille et 120 kilometer langt hegn langs floderne Oder og Neiße, der er grænsefloderne mod Polen. Formålet er at forhindre den frygtede afrikanske svinepest i at brede sig til Tyskland. Der er tale om et mobilt hegn, der skal løbe langs dæmninger, der beskytter mod højvande. Det er delstatens forbrugerministerium, der tirsdag informerer om initiativet, oplyser Berliner Morgenpost.\n– Vi må udnytte alle muligheder, når det gælder om at bekæmpe afrikansk svinepest, siger forbrugerminister Ursula Nonnemacher (De Grønne). Delstaten har taget flere andre initiativer. Baggrunden er, at den dræbende svinepest, der er ufarlig for mennesker, er registreret blot få kilometer fra den tysk-polske grænse. Ministeren understreger, at hegnet ikke beskytter 100 procent mod sygdommen, men angiveligt vil stoppe inficerede vildsvin, der vil krydse grænsen.\nMens smitten er konstateret i Belgien, er den ikke kommet til Tyskland endnu. Ifølge Friedrich-Loeffler-Instituttet i Greifswald har det nået sit maksimale niveau i Polen. Når den konstateres, slås hele besætninger ned i et område omkring den smittede besætning.\nBreder smitten sig til Danmark vil det øjeblikkeligt været slut med en milliardstor eksport til lande udenfor EU.\nMoral er godt, dobbeltmoral er dobbelt så godt !


Ofte er nye bæredygtige initiativer så simple, at man bliver overrrasket over, at man ikke selv have tænkt på det. Sådan er Webrush – det er et simpelt tandbørsteabonnement, til alle (os) der glemmer at skifte sin tandbørste ud hver måned. For bare 29 kroner pr tandbørste, kan du bestille hvor mange og hvor ofte, og så kommer den automatisk med posten.\nHos Webrush har de snakket med eksperterne – de anbefaler udskiftning som et minimum hver 3. måned – mest optimalt hver eller hveranden måned. De har også undersøgt, at den mest optimale hårdhed for børsterne er blød/medium, så derfor er børsterne netop det.\nOg derudover kommer det, jeg bedst kan li’ ved konceptet: tandbørsterne er lavet i bambus, og de skriver selv: “Bambus er den hurtigst voksende plante på jorden. Da bambusplanten naturligt indeholder antimikrobielle stoffer, kræver de ingen form for miljøbelastende sprøjtemidler. Ved at anvende en bambustandbørste, er de således med til at værne om vores miljø og skåne vores planet“. Win-win!! Som en sidegevinst er de pæne at se på:)\nDu kan læse mere om tandbørsten her. Og du kan læse mere om konceptet her. Abonnement køber du her.\nJeg er blevet spurgt, om jeg sprede budskabet om Webrush.


Sofia Cathedral Apartment i Kiev til Bedste Pris-garanti | Agoda.com\nStreletskaya Street 4, Shevchenkivskyj, Kiev, Ukraine, 01025 - Fantastisk placering - Se på kort\nMere om Sofia Cathedral Apartment\nHvis du leder efter et godt beliggende hotel i Kiev, så er Sofia Cathedral Apartment et rigtig godt valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nSofia Cathedral Apartment tilbyder fremragende service samt alle de basale bekvemmeligheder der skal til for at nyde et skønt ophold. For gæsternes velbefindende tilbyder hotellet lufthavnstransport, restaurant, elevator, transportservice, rygeområde.\nSom en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda aircondition, opvarmning, altan/terrasse, telefon, fjernsyn, der vil glæde selv den mest kvalitetsbevidste gæst. Hotellet tilbyder et fremragende udvalg af rekreative faciliteter, som have. Hvis du søger komfortabel og bekvemmelig overnatning i Kiev, så er Sofia Cathedral Apartment dit hjem væk hjemmefra.\nDu bedes give Sofia Cathedral Apartment besked om, hvornår du regner med at ankomme. Du kan gøre dette ved at skrive til hotellet i boksen "Særlige anmodninger" når du booker, eller du kan kontakte overnatningsstedet. Du finder kontaktoplysningerne på din reservationbekræftelse. Du skal betale via bankoverførsel før ankomst. Overnatningsstedet kontakter dig med flere oplysninger, når du har gennemført bookingen.


Sådan vælger du den rigtige haglpatron - Greys\nSådan vælger du den rigtige haglpatron\nHaglgeværet er et populært valg for mange jægere. Våbenet har bl.a. den fordel over for riflen, at der er indbygget en vis alsidighed i forhold til ammunitionsvalget.\nHaglenes varierende størrelser gør, at der sikkert findes en patron til det bytte, som man har udset sig. Et hurtigt kig online på denne side kan give et billede af, hvor bredt udbuddet af patroner er i Danmark.\nNogle vigtige forhold at være opmærksom på\nDer er imidlertid strenge regler på området. Naturen må nemlig ikke lide overlast. Dette drejer sig ikke kun om dyrenes tarv. Blyhagl blev eksempelvis totalt forbudt i Danmark i 90’erne pga. stoffets miljømæssige skadevirkninger. Her følger en række grundlæggende forhold at overveje omkring haglpatroner:\nPatronlængde. Haglpatroner kommer i flere størrelser (ca. 65-90 mm), og den vigtigste tommelfingerregel er at sørge for, at patronlængden aldrig overstiger geværets kammerstørrelse. Ladningen er nemlig afmålt til at give skuddet sin fulde dækning efter dette – i værste fald kan der ske kammersprængning, hvis dette forhold ignoreres.\nHaglmateriale. I dag er stål det mest udbredte haglmateriale, fordi det ikke forurener grundvandet ligesom bly. Imidlertid er materialet som bekendt meget hårdt og kan derfor gøre betydelig skade på skovens træer mv. Derfor er stålhagl ikke altid tilladt, der hvor man jager. Alternativt findes der såkaldte skovhagl i materialer såsom bismuth, tin og zink, som er langt blødere materialer end stål.\nHaglstørrelse. Inden for haglverdenen afvejes ammunitionens størrelse ofte efter haglenes diameter. I Danmark anvendes størrelser fra 2 til 4 mm til jagt. De nummereres fra 1-9, hvor 9 er den mindste størrelse, og 1 er den største. Her er det vigtigt at tage i betragtning, at både den optimale sikkerhedsafstand, dræbekraft og skudafstand varierer alt efter haglstørrelsen.\nOvenstående er ment til at være et udgangspunkt og ikke en komplet udtømmende guide. Som supplement er det for det første en god idé at sætte sig ind i reglerne for sit lokale jagtområde. Den bedste informationskilde her er nok den lokale jægerbestand. Alternativt vil personalet i jagtbutikker med sikkerhed være behjælpelige med at finde det rette skyts.\nPrevious Arne Jacobsen ur – stilrent design og funktionalitet i ét ur\nNext Støt din ryg med en siddepude


Vægmaling - gør pligtmaling til lystmaling | Boligmagasinet.dk\nGør pligtmaling til lystmaling med Bolig Magasinets stylist\n7 tricks til kreativ vægmaling i dit hjem fra Julie Løwenstein.\n11. maj 2016 af Mikkel Hede\n#maling #julie løwenstein\nJulie Løwensteins tips til vægmaling\nAt male en væg er meget mere end at vælge en farve.\nSpørg Bolig Magasinets egen stylist, Julie Løwenstein, om tips til vægmaling, så vælter det ud med smarte tricks og gode staldtips.\nHer har vi samlet 7 af Julies Løwensteins enkle og praktiske tips til vægmaling, der gør boligen synligt større, smukkere og mere hyggelig.\n1. Mal et panel i entreen\nGiv liv til entreen og skån væggene ved at male væggene i to farver.\nAnbring en liste hele vejen rundt i entreen i ca. en meters højde. Mal væggen under listen i en mørkere farve end væggen over panelet. Mal listen i samme farve som den øverste del af væggen.\nDette greb giver entreen karakter. Samtidig skåner den mørke farve forneden væggene mod alt det skidt, der bringes ind udefra.\n2. Brug to vægfarver til høje rum\nI høje rum kan det bringe samling på rummet at bruge to farver på væggene. Mal den nederste del af væggen i en mørkere farve og den øverste del af væggene og loftet i den samme lysere farve.\nDette forhindrer, at væggene bare væver opad. Det kan navnlig i børneværelser være med til at gøre rummet mere overskueligt og holde fokuset i børnehøjde.\nKalkmalet væg med Jotun LADY\n© Jotun LADY\n3. Brug kalkmaling indendørs\nPrøv at male væggene med kalkmaling indendørs. Mal med pensel i stedet for med rulle og opnå en lækker skuret effekt. Der er noget New York'er-loft over effekten, som du kan dreje i mange forskellige retninger, fordi kalkmalingen kan blandes i mange forskellige farver.\nLæs mere om moderne indendørs kalkmaling her.\n4. Skift mellem mat og højglans maling\nMal i striber ved at skifte mellem mat maling og højglans maling på samme væg. Effekten minder lidt om fodboldbaner med striberne, der opstår i græsset, når gartneren ruller grønsværet i forskellige retninger.\nDenne vægmalingsteknik vil skille fårene fra bukkene. Det er måske ikke alle, der opdager effekten, men dem, der gør, vil forstå at værdsætte det. Effekten giver også en fin association til tapeter.\n5. Brug farvehandlernes farvevælgere\nSe resultatet, før du maler. Sådan lyder sloganet for Flüggers "farvevælger". Alle de andre store farvehandlere er også med på noderne, og de har hver deres bud på en farvevælger-funktion.\nGå på opdagelser på deres hjemmesider og find den tjeneste, der passer dig. På én af tjenesterne kan du for eksempel scanne farvekoden på din ønskede farve ind for derefter at sætte den ind i et fotografi af det sted i din bolig, du skal male. Prøv en af disse tre farvevælgere:\n6. Mørk endevæg i lange rum\nHar du en lang gang eller et langt rum, der skal males, så er det en god idé at male endevæggene i en mørkere farve. Det får gangen til at fremstå mere harmonisk og til at "trække sig sammen". Gangen kommer på denne måde til at virke mere firkantet og ikke som en lang tarm.\n7. Mal gulvet mørkt i små rum\nHar du et lille værelse, der skal males, så mal gulvet i en mørkere farve end den, du vælger at bruge på væggene. Det vil få væggene til at skubbe sig væk fra hinanden, og på den måde vil rummet synes større.\nLæs flere af Julie Løwensteins tips til kreativ boligindretning:\nSådan indretter du dig med grønne print i stuen.\nSådan udnytter du pladsen i det lille badeværelse.\nSådan udnytter du pladsen i dit køkken optimalt.


oktober 2017 – Libertas.dk\nLuthers reformation og liberalismens opståen\noktober 31, 2017by Torben Mark PedersenIngen kommentarer\nIdeers virkningshistorie er ofte kringlet og indirekte. Mange filosofiske og religiøse ideer bliver formidlet videre i en misforstået form, ligesom oprindelige ideer med tiden omfortolkes og gives en ny betydning. Det betyder imidlertid ikke, at man ikke ofte kan spore ideerne tilbage til deres rødder.\nMartin Luthers tanker og hans reformation af den katolske kirke er et af mange eksempler på det. Luther var selv politisk autoritær, og han var ikke tilhænger af religionsfrihed i almindelighed, men alligevel kom hans reformationstanker til at få en enorm betydning for liberalismens opståen i Nordvesteuropa – og det i en grad, så man næppe kan forestille sig liberalisme uden protestantisme.\nKravet om politisk frihed starter med kravet om religionsfrihed, for i en tid, der er dybt religiøs, og hvor spørgsmålet om sjælens frelse er af altafgørende betydning, er det afgørende at have frihed til at dyrke sin religion på den måde, som man tror, sikrer ens sjæls frelse. Og ingen religionsfrihed uden ytrings- og trykkefrihed. De to friheder hænger sammen.\nMed den stærke forbindelse mellem kongemagt og kirkemagt, kom kravet om religionsfrihed ofte til at indebære et opgør med de verdslige autoriteter, som under de engelske borgerkrige i 1640’erne, og det kom til at virke som en katalysator for krav om, at kongemagten skulle stå til regnskab over for folket, repræsentation og i sidste ende politisk demokrati.\nDet er ikke sådan, at kirken generelt har været en progressiv kraft i frihedens historie, og individuel frihed har som sådan aldrig været et kristent projekt. Den etablerede kirke har oftest været politisk reaktionær, men i en religiøs tid har det været afgørende, at der har kunnet formuleres religiøse argumenter, understøttet af Bibelcitater, for at tro er en individuel sag og en individuel rettighed, og at kirke og stat skal adskilles. Den protestantiske reformation var med til at skabe grobunden for sådanne liberale ideers opståen især i Holland og England, også selv om det ikke var Luthers intention, og langt op i oplysningstiden – se bare på den amerikanske uafhængighedserklæring – er det liberale projekt funderet i en protestantisk kristendom.\nOvertegnede er hverken religiøs eller har nogen særligt indsigt i teologi, så med fare for at have misforstået betydningen af den lutherske reformation og dens virkningshistorie, vil jeg pege på tre sæt af ideer, der var med til at fremme liberalismens fremvækst, og som har sin oprindelse i Luthers ideer.\nPå rigsdagen i Worms forsvarede Luther sig med, at det ikke er tilrådeligt at handle mod sin samvittighed, hvilket var en traditionel katolsk opfattelse, der gik tilbage til middelalderen. Det betød ikke, at Luther gik ind for trosfrihed. Hans egen samvittighed var “fanget i Guds ord”, som den kom til udtryk i Biblen, og for Luther er det kun Gud (og ikke præster, biskopper eller paven), der hersker over sjælene.\nSamvittighedsfrihed for Luther betød en tro på Biblens ord og lydighed over for Gud på netop den måde, Luther fortolkede Biblen, men Luthers forsvar for samvittighedsfrihed kom til at få en anden betydning for eftertiden. Fordi det kun er Gud, der hersker over sjælene, skal den være fri fra tvang fra verdslige og kirkelige magter, og det kom til at udgøre et universelt argument for trosfrihed.\nI Om lydighed mod den verdslige øvrighed argumenterer Luther for, at tro er en frivillig sag, som man ikke kan tvinge nogen til, og at det derfor ikke er noget, den verdslige magt skal blande sig i.\nSelv om det ikke var Luthers hensigt, var det reelt et argument for almindelig trosfrihed, og med oplysningstidens liberalisme blev netop tanke- og trosfrihed opfattet som individets naturlige rettigheder.\nIfølge Luther er enhver sand kristen troende en præst, og gejstligheden er ikke mere hellig end lægfolk. Alle skal selv læse Biblen, og dermed stillede Luther et subjektivt sandhedskriterium op over for den katolske kirkes autoritetsprincip, hvorved Luther gjorde op med den middelalderlige pavekirke, der anså det for sin pligt at rense kirken for vantro ved at brænde kættere på bålet.\nDen protestantiske krav om retten til selv at fortolke Biblen førte til en respekt for den enkeltes samvittighed i religiøse spørgsmål, hvilket igen førte til opfattelsen af, at trosfrihed er en naturlig rettighed. Det personlige gudsforhold, hvor enhver frit kan bede til Gud eller Jesus, og begrebet om det universelle præsteskab af troende førte ydermere til en religiøs individualisme og dannelsen af en lang række protestantiske trosretninger.\nDen religiøse individualisme kom til at spille en vigtig rolle for den individualistiske tradition i Vesten. Alle er lige for Gud, og denne kristne universalisme genfindes i ideen om, at mennesker er lige mht. naturlige rettigheder. Hos John Locke stammer individets naturlige rettigheder, fra den naturlige lov, der er givet af Gud.\nToregimentelæren og adskillelsen af kirke og stat\nLuthers toregimentelære var også et magtdelingsprincip mellem det verdslige og det åndelige regimente. Det var ikke et argument for at adskille kirke og stat, for begge regimenter er måder, hvorpå Gud regerer i denne verden, og begge regimenter er ifølge Luther indstiftet af Gud. Det verdslige regimente skal dog alene tage vare på de lovgivningsmæssige, sociale og politiske forhold, så Guds ordning for et kristent liv opretholdes, og kirken skal ikke blande sig i den verdslige magt på anden måde end ved at prædike Guds ord og evangeliet. Luther gør således op med Augustins ide om, at den verdslige øvrighed er lavere end den gejstlige, og at kirken står over staten.\nI det åndelige regimente hersker Guds ord suverænt, og deri må den verdslige øvrighed ikke blande sig.\nMed denne magtdelingslære hjalp Luther den verdslige øvrighed af med dens værste konkurrent om den verdslige magt, hvilket banede vejen for den stærke statsmagt, men der var ikke tale om nogen adskillelse af kirke og stat. Den kristne fyrste lever i begge regimenter på én gang, og i kraft af sin delagtighed i det almindelige præstedømme – på linje med alle andre troende – kunne han påtage sig ansvaret for kirkens ydre ordning såsom udnævnelse af præster og biskopper. Det lagde grunden til statskirkeligheden, hvilket blev karakteristisk for de lutherske lande, selv om det ikke oprindelig var noget, Luther ønskede.\nLuther var politisk autoritær, og han forsvarede, at det verdslige regimente skulle være indstiftet af Gud. Det var dog et dogme, der blev omstridt, og der kunne argumenteres teologisk for, med henvisninger til Biblen, at statsmagten er menneskeskabt, og at kongen eller fyrsten skal stå til regnskab over for folket. Da præsten Roger Williams i 1636 etablerede kolonien Providence Plantations med religionsfrihed og en adskillelse af kirke og stat, var det med henvisninger til Biblen, og John Locke gjorde i First Treatise of Government op med Robert Filmers ide om, at kongemagten er indstiftet af Gud for i Second treatise on government at udfærdige sin egen kontraktuelle og sekulære begrundelse for etableringen af en statsmagt baseret på borgernes samtykke.\nLIBERTAS nr. 62 og 63 havde temaet “Ytringsfrihed og tolerance I – II”, og deri er flere artikler, der peger på betydningen af protestantiske ideer for opståen af tanker om religionsfrihed, tolerance og ytringsfrihed, således især artiklerne om John Milton, Roger Williams, Levellers, Locke og de amerikanske founding fathers


Dua Lipa laver kollektion med H&M’s nye undermærke /Nyden / Nyhed\nAf Kristian Keller, 24.05.18 kl. 13:14\nDua Lipa på scenen til weekendens Billboard Music Awards i Las Vegas\nSidste år annoncerede H&M undermærket /Nyden, som et luksusmærke, der ikke vil blive solgt i fysiske butikker og især fokusere på samarbejder. I sidste måned landede de første varer så på de virtuelle hylder, men brandet startede blødt ud med nogle enkle t-shirt-designs. Nu begynder de store kanoner dog at blive kørt i stilling.\nEfter at have annonceret kommende samarbejder med fodboldspilleren Jérôme Boateng, musikeren Justine Skye, tatovøren Dr. Woo og skuespilleren Noomi Rapace har /Nyden nemlig fået en af tidens mest omtalte popstjerner Dua Lipa med ombord.\nEn af /Nydens første t-shirts\nIfølge en video både det svenske brand og Dua Lipa har delt i dag, så skal de lave fire kollektioner sammen, hvor af den første skulle se dagens lys i november, så desværre ikke i tide til hendes koncert på Roskilde Festival.\n»Det, jeg godt kan lide ved at samarbejde med /Nyden, er, at de har givet mig kreativ spillerum til at skabe, hvad jeg ville, til at lave noget som jeg gerne vil gå i, og som jeg tror mine fans vil kunne lide. Jeg elsker den kreative frihed«, siger Dua Lipa til Vogue om samarbejdet.\nEt opslag delt af DUA LIPA (@dualipa) den 24. Maj, 2018 kl. 12.31 PDT\nHvis du ikke kan vente til november, men gerne vil have smag for /Nyden, så er brandet klar med sit andet drop den 4. juni, hvor en række bud på læderjakken kommer i salg. Du kan signe op på brandets website, hvis du vil være med, når det sker.\nLæs også: Pusha T laver merchandise med Cali Thornhill DeWitt – lever op til sit navn\nDua Lipa, H&M


Glædelig jul & Godt Nytår! - www.ipma.dk\nwww.ipma.dk > News > Glædelig jul & Godt Nytår!\nShare the post "Glædelig jul & Godt Nytår!"\nSå nærmer vi os julen og afslutningen på 2021.\nPå trods af Covid-19 restriktioner, har vi kunnet gennemføre IPMA-certificeringen på alle niveauer – og vores certificeringskandidater giver klart udtryk for, at vi leverer samme høje kvalitet ved certificeringen som hidtil.\nSpecielt er kandidaterne meget tilfredse med interviewet, hvor de oplever at blive mødt af to meget kompetente assessorer, som på en fin måde spørger ind til kompetenceniveauet og til sidst giver individuel feedback, som er værdifuld for kandidaternes fremtidige kompetenceudvikling.\nUdover gennemførslen af IPMA-certificeringen, har vi også haft fokus på udvikling.\nIPMA har i nogle år tilbudt muligheden for at certificere personer, der arbejder som konsulent eller coach inden for projektledelse samt personer som underviser projektledere, – certificeringen kaldes CCT.\nI Danmark gennemførte vi i 2021 en pilot på CCT-certificeringen, og vi vil være klar til at lancere CCT for alle interesserede i løbet af første halvår 2022.\nUdover at vi i 2022 fortsat vil tilbyde faste certificeringsrunder på alle certificeringsniveauer, vil vi fortsat tilbyde at etablere virksomhedsspecifikke certificeringsrunder samt aftale individuelle certificeringsforløb på alle niveauer – det vi kalder fasttrack.\nKender du andre, som vil have glæde af en IPMA-certificering? Så hjælp dem med at tilmelde sig et af vores gratis IPMA-orienteringsmøder i 2022. Tilmelder de sig nu, så er de sikret en plads.


Abilica HexDumbbell Håndvægte 30kg (2 stk.) – Fitness, sundhed og træningsudstyr\nVi har fundet Abilica HexDumbbell Håndvægte 30kg (2 stk.) til en god pris hos webshoppen Apuls.dk.\nUanset om du er begynder eller har trænet før, er håndvægte rigtig gode til at forstørre muskelmassen, tone din krop og gøre dig mere muskuløs. Videnskaben indikerer, at workout med håndvægte er det mest effektfulde træningsredskab.\nNår du anvender håndvægte, kan du få et fremragende stræk. Hvis du for eksempel dyrker bænkpres med håndvægte, opnår du et mere bredt stræk i brystet. Dette stræk betyder, at din workout bliver mere effektiv\nNår man skal lave workout, er det af stor betydning, at man ved, hvordan man bedst bruger sine håndvægte. Der ligger utallige vejledningsvideoklip på YouTube. Her viser vi én af dem…\nApuls.dk er et mindre dansk firma, der har gjort til deres speciale hvad de går højt op i: fitnessudstyr til fitnessglade danskere. Apuls.dk er berømte for i høj grad at gå højt op i godt træningsudstyr. Apuls.dk har kontorer i Tørring vest for Horsens og sælger til såvel fitnesscentre som til privatpersoner gennem deres online butik.


THE INNOVATION YOU NEEDTO MAKE THE JOB EASIER.\nHvis du har lyst til at spare mere tid, så er tiden kommet til at få en RZT Zero-Turn Rider. Du kan vælge melllem tre modeller, der alle lader dig klippe hurtiger i komplekse landskaber. For maksimal kraft bør du tjekke RZT 54, som har en kraftfuld Kawasaki OHV 2 cylindret motor og et 137 cm klippeskjold. Den bredere klippebredde og de tre rotorknive hjælper med, at klippe dit græs hurtigere, hvilket giver dig mere tid til, at slappe af og nyde din græsplæne. Find the Cub that's right for you\n29900.00 DKK RZT 50\n37400.00 DKK RZT 54\n42900.00 DKK RZT-S 46\n37400.00 DKK DETALJER\nDen bevægelige foraksel og frithængende klippeskjold følger jordens konturer og giver et fantastisk klipperesultat. Det giver et jævnt og mere ensartet udseende.\nCub Cadet professionale Kohler og Kawasaki motorer er bygget til en lang levetid, forbedret holdbarhed og ydeevne til kommercielt brug. HJUL\nStore baghjul giver ekstra trækkraft og stabilitet. Forhjulene giver mulighed for bedre kontrol og stabilitet på ujævnt terræn og stigninger. ELEKTRISK PTO\nDen elektriske PTO kontakt giver en blødere igangsætning af knivene. Træk PTO-knappen ud for at tilkoble traktorens PTO kobling og tryk derefter PTO-knappen ind igen, når du ønsker at frakoble PTO koblingen.\nIngen hydraulikslanger mellem pumpe og motor giver mere kraft. Det direkte kileremstræk minimerer tabet af kraft. De uendelige hastigheds-muligheder gør det muligt at tilpasse sig til skiftende klipningsforhold. EGENSKABER / FEATURES\nBenzintankTimetællerGaskabelChokerkabelParkeringsbremseVenstre styrehåndtagHøjre styrehåndtagHøjdejusteringKlippeløftehåndtagTændingskontaktPTO kontaktKopholderOpbevaringsboks


Signes Pensionat - Sæson 1-abonnement\nStartside/Kvinders Livsstil /Signes Pensionat - Sæson 1\nSignes Pensionat - Saeson 1\nHvad stiller man op, når man arver et pensionat? Alle Signes planer bliver ændret med Odas testamente, og der venter hende flere overraskelser i den store villa på Vinkelvej… Uden for vinduet i Signes fremlejede, møblerede lejlighed bragede sommersolen ned over Ribe bymidte og gav issælgerne sved på panden. Alle sine 25 leveår havde Signe elsket at spise is og at opholde sig i solen, men i dag lå hun på ryggen på sengen og ventede på, at tiden skulle gå. Hun havde allerede været nede for at kigge i postkassen de første ni gange. Hun nåede at tælle til 934, inden mobilen på natbordet gav signal om, at de 10 minutter var gået. Så sprang hun op, drønede tre etager ned og stak nøglen i sin postkasse. Selv om hun havde…\nMan kan ikke drive et pensionat uden pensionærer, men hvordan skaffer man dem? Måske kan tante Odas logbog med optegnelser, opskrifter og et lille stykke Danmarkshistorie give svaret… Den midaldrende mand sad ved køkkenbordet over for Signe og kløede sig i sit sparsomme hår. Han virkede utilpas ved situationen, og det var Signe faktisk også selv. Manden havde præsenteret sig som Preben Hansen, og han var den eneste, der havde henvendt sig vedrørende annoncen om ledige pensionatsværelser. Mens Preben Hansen rømmede sig, bed Signe i blyanten og spekulerede på, om ordet”pensionatsværelse” var for gammeldags for unge mennesker af i dag. Det blev jo ellers altid sagt, at det var så svært for studerende at finde en billig bolig i København, og selv havde hun da heller ikke anet, hvor hun skulle bo,…\nMikkel og Katinka, der er nye pensionærer, har et godt øje til hinanden, men isen skal brydes først. Ifølge Oliver er det ingen sag at forføre med mad–og han får hjælp af et uheld ved bordet… Signe havde regnet med kun at skulle tale med Mikkel Kofoed, som i en mail havde vist interesse for at leje et pensionatsværelse, men nu sad der hele tre personer ud over hende ved køkkenbordet. Den unge mand var placeret mellem sine forældre, og det var moderen, der førte ordet for dem alle. Det gjorde hun på et syngende bornholmsk, som unægtelig var charmerende, selv om kvinden virkede noget dominerende. Mikkel selv var en køn, ung fyr med lyst hår og blå øjne. Han virkede genert, men havde dog et smil i mundvigen, når han en…\nSigne kan ikke glemme Viggos historie om den purunge Else, hvis kæreste slog op med hende, fordi hun var gravid. I sin fortvivlelse gik Else til en kvaksalver, men blev reddet i sidste øjeblik af Oda… Det var i 1972, men hvad skete der med Else og barnet? Er der ikke gratis wi-fi i hele huset? spurgte den unge fyr, som sad over for Signe ved køkkenbordet. –Desværre ikke, svarede Signe. –Ved du hvad, så er jeg ikke interesseret. –Helt o.k., sagde Signe. Kort efter at hun havde taget afsked med ham, dukkede den unge Mathilde op. Hun gjorde et godt indtryk på Signe og forventede tilsyneladende ikke, at huslejen inkluderede internetadgang. Signe viste hende det ledige værelse, og det kunne hun godt lide. Derfor troede Signe, at hun endelig havde fået udlejet det…\nKatinka synes ikke, at hun har talent for andet end at synge og spille. Nu får hun sin store chance, for hun skal til audition på et nyt tv-show… Hej du, Signe, jeg har tænkt på noget, begyndte Preben Hansen, som boede på værelse to. Det var en torsdag eftermiddag, og en blid sommerregn drev ned over vinduerne i køkkenet. Signe sad ved bordet med voksdugen og lavede regnskab, og Preben havde netop betalt for næste måneds husleje og for middag og frokostmadpakker i de næste to uger. –Og hvad er så det? spurgte Signe smilende og så op på ham. Nu kunne hun næsten ikke forstå, at hun i begyndelsen havde været så betænkelig ved at tage ham ind som pensionær. Sådan havde hun haft det, og Odas advarende notater om…\nOliver og Viggo mener, at den flotte pensionær, Caspar, er lusket. Signe er ligeglad, for han har inviteret hende ud at spise. Men hvem er kvinden i den røde regnfrakke, der besøger ham? Hey, Signe, ved du hvad? Mikkel og jeg har snakket meget om det, og nu har jeg altså bestemt mig for at gå efter sygeplejerskeuddannelsen. Det havde jeg egentlig aldrig forestillet mig, men måske har du ret i, at det kunne være noget for mig. Og hvem ved, måske kan jeg også spille og synge lidt for patienterne! Det var den kønne Katinka, der havde banket på døren til Signes lejlighed og nu stod og lænede sig op med dørkarmen. –Ej, til lykke, Katinka, det skal nok blive godt, sagde Signe glad. –Er Heinrich flyttet ud? spurgte Katinka. –Jeg så, at…


Nyheder på andre sprog er »kernen af public service«\nSVT i Sverige har siden april haft ’Nyheter på lätt svenska’, som er primært målrettet flygtninge. Magnus Liam Karlsson/SVT\nSERIE. I modsætning til DR tilbyder et stort flertal af EU-landene public service-nyheder på fremmedsprog. Også Finland og Sverige. »Det skal styrke de nytilkomnes viden om samfundet,« lyder det fra Sveriges Radio\nMads Nyborg Anneberg og Søren Lund Nielsen\n»Animi civium vectigalium toto fere orbe terrarum concitati sunt chartis Panamensibus, quae dicuntur, nuper patefactis.«\nDet ovenstående er ikke bare latinsk fyldtekst. Det er begyndelsen på finske YLE’s ugentlige radioudsendelse på latin, som for eksempel 15. april handlede om Panama Papers.\nDet finske public service-medie understreger, at det er med et glimt i øjet, at de latinske nyheder langes over disken. Ikke desto mindre er det led i en større sproglig satsning, som også involverer daglige nyheder på engelsk, russisk og en række særlige minoritetssprog.\nOg faktisk er det i EU mere reglen end undtagelsen, at public service indebærer nyheder på fremmedsprog.\nEn optælling, som Journalisten har foretaget, viser, at man som indvandrer kan få public service-nyheder på – som minimum – engelsk i 18 af de 28 medlemsstater. Dertil kommer Storbritannien og Irland, der har engelsk som hovedsprog.\nDermed er Danmark et af otte lande i unionen, hvor der end ikke er public service-nyheder på engelsk, efter at DR i sommeren 2015 lukkede ned for nyheder på fremmedsprog.\nTv-nyheder målrettet flygtninge\nDer er stor forskel på, hvordan det fremmedsprogede nyhedstilbud er skruet sammen i de enkelte lande.\nFra Ungarn, hvis public service-medie MTVA dagligt udgiver en pdf-fil med engelsksprogede nyheder ved navn ’Hungary Matters’. Til den anden ende af spektret, som befinder sig ovre på den anden side af Øresund.\nI Sverige har man to store public service-udbydere; Sveriges Radio og Sveriges Television, SVT. Sidstnævnte indførte fra begyndelsen af april 2016 servicen ’Nyheter på lätt svenska’ som en tjeneste primært målrettet de mange flygtninge, der er kommet til landet.\nDenne daglige nyhedsudsendelse på tv og nettet tilbyder både engelske undertekster og arabisk voice-over.\nProgramchef på SVT Nyheter Ulf Johansson fortæller, at man i forvejen har en række nyhedstjenester, der henvender sig til alt fra samer og finsktalende til børn og hørehæmmede.\n»Nu syntes vi, det var tid til at starte på let svensk og arabisk, eftersom der er kommet så mange til Sverige, der har arabisk som modersmål,« siger han.\nUlf Johansson forklarer, at det først og fremmest sker ud fra et public service-perspektiv. At SVT har til opgave at lave nyheder til alle i Sverige, uanset deres sprogkundskaber.\n»Og jo hurtigere de nytilkomne får en opfattelse af samfundsudviklingen, jo hurtigere kan de også komme til at deltage i samfundet,« siger han.\nUlf Johansson, programchef på SVT Nyheter.\nFoto: Fredrik Hjerling/SVT\nSvenske nyheder på 10 sprog\nHos Sveriges Radio er den sproglige nyhedsbuffet større endnu. Dels er mediet pålagt fra politisk side at lave daglige nyheder på landets beskyttede minoritetssprog; finsk, tornedalsfinsk, samisk og romaernes sprog, romani, samt i ny og næ udsendelser på det europæiske, jødiske sprog jiddisch.\nDerudover skal den svenske radiotjeneste producere nyheder på “andre minoritetssprog”.\nElle-Kari Höjeberg, kanalchef for svensk P2, siger til Journalisten, at man hvert tredje eller fjerde år vurderer, hvor behovet er størst – både i forhold til sproggruppens størrelse og dens grad af integration.\nI øjeblikket er sprogene kurdisk, arabisk, engelsk, somali og persisk, som dagligt opdateres på nettet med både lyd og tekst.\n»Nyhederne er specifikt rettet imod nyankomne til Sverige som en hjælp til at forstå, hvad der sker i det land, de er kommet til,« siger Elle-Kari Höjeberg.\nDer er med andre ord ikke internationale nyheder, men i stedet et fokus på det, der i øjeblikket diskuteres i Sverige med særligt fokus på lytternes situation.\nFlygtningekontrollen ved den danske grænse, hvilke rettigheder man har som nytilkommen, relevante rigsdagsdebatter, eller hvis Sverigedemokraterne er kommet med et udspil.\n»Det skal styrke deres viden om det svenske samfundsliv, indtil de har lært sproget,« siger kanalchefen.\nStigende svenske besøgstal\nDa DR i sommer besluttede helt at droppe nyheder på fremmedsprog, skete det, fordi tjenesten ifølge DR selv kun havde i omegnen af 6.000 besøgende om ugen. Hos Sveriges Radio har man flere, men man har også kunnet mærke en stigning i besøgstallene, efter at man for nylig opprioriterede web-delen til fordel for de klassiske FM-udsendelser.\n»Hvis der var vældigt få, som gik ind og kiggede på nyhederne, ville vi nok nærmere spørge os selv, hvad vi gør forkert. Er vi ikke gode til det? Så måtte vi jo have en strategi for at sprede indholdet bedre,« siger Elle-Kari Höjeberg.\nTidligere i denne serie spurgte Journalisten, hvorvidt det kan have været DR – der selv vurderede brugertallene som lave – der bare ikke var gode nok til at udbrede kendskabet til ‘nyheder på fremmedsprog’.\n»Ja, det kan jeg jo ikke afvise, men jeg kan heller ikke sige det modsatte. Jeg har ikke noget, der indikerer, at vi ikke har været gode nok,« lød svaret fra Michael Arreboe, kanalchef for dr.dk.\nFlere flygtninge i Sverige\nMedieforsker ved Aarhus Universitet Frands Mortensen mener, at DR forsømmer sin public service-forpligtelse, når de ikke giver tilbyder nyheder på de største sprog, der tales blandt flygtninge i Danmark.\nIkke desto mindre advarer han mod at sammenligne direkte med Sverige.\n»Sverige har gennem årtier haft en større gruppe af flygtninge og indvandrere, end Danmark nok nogensinde får, og derfor er forpligtelsen også mere intens i Sverige,« siger han.\nOg hos Sveriges Radio bruger man da også en del kræfter på projektet, siger Elle-Kari Höjeberg.\n»Man kan jo vælge at have en tjeneste, der oversætter de tre vigtigste nyheder hver dag. Det kan ikke kræve store ressourcer. Vi har valgt at have et højere niveau, hvor sprogredaktionerne også producerer egne nyheder, hvilket gør vores dækning mere mangfoldig for alle dele af samfundet,« siger hun.\nMed tanke på den demografiske sammensætning er det således mere oplagt at sammenligne Danmark med Finland.\nHer har man heller ikke nyheder på arabisk, men til gengæld en engelsksproget nyhedstjeneste, som har mere end 40.000 twitterfølgere og et dagligt indslag på både tv og radio.\nDet giver folk et vindue til, hvad der foregår i Finland, siger Petri Kejonen, der er ansvarlig for YLE’s “særlige nyheder”.\n»Selvfølgelig er det public service at have et tilbud til dem, der ikke taler finsk. Det er kernen af vores public service, at der er nyheder på for eksempel engelsk og russisk,« siger Petri Kejonen.\nDR kigger mod nord\nDen officielle afløser for ‘nyheder på fremmedsprog’ hos Danmarks Radio blev den letlæste, dansksprogede nyhedstjeneste DR Ligetil.\nHelle Trolle-Christensen, tværgående redaktør i DR Samfundsliv, som driver Ligetil, peger på, at man med denne tjeneste rammer en stor gruppe nydanskere, der allerede har et vist sprogniveau. Men det er heller ikke utænkeligt, at man på sigt vil lade sig inspirere af nordiske kolleger.\nHun fortæller, at eksempelvis det norske public service-medie NRK er begyndt at kigge på, hvordan man kan oversætte og tekste indhold.\nTil efteråret 2016 skal der holdes møde i Kundskabsgruppen i det såkaldte Nordvision-samarbejde. Her skal alle de nordiske public service-medier diskutere undervisningstiltag og “inspirere hinanden i forhold til disse særlige målgrupper”.\n»Alle de nordiske lande har samme udfordring med mange nye flygtninge, som man vil prøve at favne. Der prøver vi at se på, om vi kan samarbejde, og hvad man egentlig kan med forskellige digitale tjenester, så vi kan gøre vores tilbud endnu bedre, end det er i dag,« siger Helle Trolle-Christensen.


Masser af penge til Stafet for livet fra Grønsund - sn.dk - Faxe\nHver elev tilbagelagde i gennemsnit 52 kilometer, og den samlede distrance på Bogø nærmede sig 4.000 kilometer.\nArtiklen: Masser af penge til Stafet for livet fra Grønsund\nFaxe - 30. oktober 2020 kl. 10:06\n30 og 40 elever på Idrætsefterskolen Grønsund på Bogø har siden 2017 været fast inventar på Stafet for livet-banen i gymnasieparken ved MSG Haslev.\nHer har de haft en fed fest i et helt døgn sammen med folk og foreninger fra hele Faxe Kommune og naturligvis navnlig de andre elever fra Haslev Idrætsefterskole og Sydøstsjællands Idrætsefterskole.\nOg da Grønsunds fjerde udgave af Stafet for livet i Haslev blev aflyst af coronaen, så var lysten til at deltage bestemt ikke blevet mindre:\n- Det har været så hyggeligt for os, hver gang vi har været med i Haslev, så vi sagde, vi gennemfører selv stafetten her på øen (Bogø, red.), siger idrætslærer Carsten Melcke, der som den ansvarlige for Stafet for livet hurtigt fik stablet »Team Melcke« på benene, der fra lørdag den 12. september klokken 10 og et døgn frem gik og løb på en 500 meter lang rundstrækning omkring Idrætsefterskolen Grønsund.\n- Lige nu skulle vi have været i Berlin, men vi må ikke rejse til Tyskland. Og op til Stafet for livet, var alle vores stævner og aktiviteter uden for skolen aflyst. Det gav kun en ekstra stor lyst til at deltage i Stafet for livet, så 74 af vores 140 elever meldte sig til og gav den virkelig en skalle, også om natten. Så det blev dyrt for forældrene, der sponserede omgange. Vi havde en målsætning om at kunne sende 10.000 kroner videre til stafetten i Haslev, men det blev overgået helt vildt med 30.261 kroner, fortæller Carsten Melcke begejstret.\nHver elev tilbagelagde i gennemsnit 52 kilometer, og den samlede distrance på Bogø nærmede sig dermed 4.000 kilometer.\n- Der blev knoklet på hele natten, og der blev anrettet frugt og lavet mad på grill af dem som holdt pause fra stafetten. Det hele kørte bare med os selv, og det var ærgerligt, at vi ikke kunne invitere øens 1.200 indbyggere med. Det turde vi ikke på grund af smittefaren, men de støttede os alligevel med flere tusinde kroner, siger Carsten Melcke, der er pavestolt over, at hans skole har kunnet sende så mange penge videre til Stafet for livet Haslev og kampen imod kræft.\nFantastisk flot donation\nGlæden er også stor i Haslev, hvor arrangementet var reduceret til lysceremonien på Torvet i Haslev søndag den 13. september:\n- Det er fantastisk flot, at Grønsund har indsamlet så mange penge, siger Susanne Ulk, der er formand for Stafet for livet Haslev, der i alt sender 53.827 kroner videre til Kræftens Bekæmpelse, hvoraf cirka 15.000 kroner kommer fra de lokale erhvervsdrivende.\n- Det samlede resultat ligger langt under de over 400.000 kroner, vi tidligere har indsamlet, men alt taget i betragtning, så er det et rigtig flot resultat, der i den grad skyldes donationen fra Idrætsefterskolen Grønsund, siger Susanne Ulk.


Minkfarmen "Søgården" - GF Søgård\nHjem Lokal historisk Minkfarmen "Søgården"\nJeg har flere gange hørt om, at der har ligget en minkfarm i vores område. Ingen har dog kunne fortælle hvor den lå. Ved at søge i Kommunens offentlige sagsarkiv, har jeg fundet ud af, at det var Det var Skræddermester Kaj Pedersen der indsendte den oprindelige ansøgning om at opføre en minkhal til virksomheden Pelsdyrsfarmen "Søgården". Pelsdyrsfarmen havde adresse på Søgårdsvej 23.\nSkræddermester Kaj Pedersen boede på det tidspunkt på Søgårdsvej 21.\nDen oprindelige ansøgning om placering af minkfarmen er vist her under. Bemærk Matr. nr. 121m (Søgårdsvej 19) og Matr. nr. 121l (Søgårdsvej 21). Der ansøges altså om at bygge en minkfarm på arealet helt ned til søen lige foran de to matriker.\nAnsøgning om opførelse af minkfarmen blev indsendt til Ballerup kommune d. 7 marts 1945 og tilladelsen (approbationen) blev udstedt d. 22 maj 1945.\nTo år senere blev der ansøgt om at opføre et frysehus på Søgårdsvej 21.\nCa 10 år senere ansøgte Kaj Pedersen og fik tilladelse til, at opføre en bygning på 60 kvm som køle-, maskin- og ophold rum. Ansøgningen blev godkendt til opførelse d. 1 juli 1955. På det tidspunkt lå minfarmen ikke længere på Søgårdsvej, men var flyttet til det område, hvor der i dag er hestefolde bag ved rideskolen mod vest.\nHvis man kigger på de gamle luftfotos, kan man tydeligt se hvor minkfarmen har ligget..\nPå de luftfotos der er vist her under, og som er taget godt 25 år senere, i hhv. 1972 og 1977 kan man se hvor stor minkfarmen har været.\nPå billedet til højre kan man se et luftfoto af minkfarmen. I bunden af billedet er det Solbrinken man kan se og lige over i højre side af billedet, ser man rideskolen.\nBilledet der vises til højre, er et mindre udsnit af det luftfoto der er blevet taget i 1972 af Landinspektørernes Luftfoto Opmåling. Her kan man se hele minkfarmen.\nI billedet her under, er taget i 1977. Her kan man se, at minkfarmen er lukket og bygningerne stort set er væk.\nHvis man klikker på billederne, vil de åbne i fuld størrelse. Man kan så zoome ind og få et nærmere kig på området.\nLigger du inde med billeder af minkfarmen, historier fra den gang, eller kender du nogen der arbejdede der, så vil jeg meget gerne se og høre det.\nSkræddermester Kai Pedersen


Luther lagkage - jesusnet.dk\n18.01.2017 09:41 Alder: 4 yrs\nMan siger ofte: ”Det her er ikke lutter lagkage.” Her i 2017 fejrer store dele af verden, at det er 500 år siden, Martin Luther begyndte reformationen.\nFokus i reformationen var supergodt og værd af fejre i dag, men var alt lutter lagkage?\n500 års jubilæet for reformationen fejres med en ny Playmobil-figur, en ny lagkage, nye øl, nye pilgrimsvandringer og naturligvis nye bøger og videoer og meget andet. Samtidig siger undersøgelser, at mange danskere stort set ikke ved, hvad reformationen gik ud på, eller hvordan den præger det danske samfund i dag.\nDet vil kræve en ret stor bog, hvis man på forsvarlig vis skulle beskrive reformationen og dens konsekvenser. Men hvis man nu skal finde nogle få stikord, der er til at forholde sig til for alle? Disse kan udformes på mange måder, men her kommer min helt private og meget ufuldkomne liste.\nKristendommens budskab skal være forståeligt\nFør reformationen kunne de fleste danskere ikke forstå ret meget af, hvad der foregik i kirken, hvor sproget var latin. Luther indførte Bibeloversættelser og prædikener på nationalsproget, så kirkegængerne kunne forstå det.\nOgså før reformationen var Bibelen en vigtig kilde til viden om Gud. Men kirkeledelsens udtalelser havde med tiden fået lige så meget autoritet som Bibelen. Kirkeledelsen havde altid ret og kunne derfor ikke modsiges. Reformationen genindførte, at kristendommens fundament kun er i Bibelen og ikke i menneskers forskellige tilføjelser.\nJesus er centrum\nLuther genopdagede, at Bibelen har Jesus i centrum. At vi frelses alene ved i dåb og tro at sige ja tak til den gave, Jesus har købt til os. Vi skal ikke prøve at ”købe” Gud til at frelse os og elske os. Han elsker os ubetinget, og frelsen skyldes alene Jesus. Når vi så har modtaget gaven, ønsker vi naturligvis at glæde Gud ved at satse på at leve godt og kærligt. Men vi skal ikke gøre det for at købe os til noget.\nMagt bør opdeles\nLuther mente, at der burde være en opdeling af magten i et land. Han delte det op i to såkaldte regimenter: Det verdslige regimente og Det åndelige regimente (regimente betyder ledelse). Det verdslige regimente er det, vi kender som staten. Dette regimente ledes af de almindelige magtfaktorer. Det åndelige regimente er det, vi kender som kirken. Dette regimente skal ikke sidde på en masse politisk og økonomisk magt, men alene øve indflydelse gennem åndelige midler, f.eks. forkyndelse og kærlighedsgerninger.\nJeg synes, at disse stikord bestemt er værd at fejre med lagkage! Samtidig er det vigtigt at huske, at Luther selv var meget bevidst om sin fejlbarlighed. Han fremhævede tydeligt, at når man opdagede noget i hans lære, som ikke stemte med Bibelen, så har Bibelen ret.\nOg mange ting i kirken kunne man slet ikke finde en bestemt bibelsk form på, men måtte give frihed til at udforme dem, som man ville. Også her havde Luther ret. Der er teologiske vinkler i Luthers forkyndelse, som vi i dag må korrigere ud fra Bibelen – f.eks. hans forhold til jøderne. Og de klassiske måder at have præstedragt, gudstjeneste og salmer på i 1500-tallet er naturligvis ikke hellige og kan ændres til enhver tid.\nSå: Reformationen er absolut meget lagkage – men ikke lutter lagkage.\nLagt på nettet 18.01.2017\nDen største kærlighedshistorie


Gemt hen siden 1979, startede jeg på renovering i 2016 og nu er den endelig klar til køreture i sommerlandet når vejret arter sig. Glæder mig til at se jer derude. Indregistreret 1. gang 1967 i Århus, afmeldt i 1979 og nu med sorte Hammel nr. plader.\nEn hilsen fra Blåvandshuk – glæd jer!\nLidt stemning fra dagens tur 👍 fuld fart, sol og blå himmel ☀


Der kan være mange grunde til at binde sine fluer selv, men to er måske de mest indlysende. Man kan enten binde, fordi der er begyndende huller i flueæskens rækker af farvestrålende kreationer; huller der nærmest råber efter at blive fyldt ud efter mange ture ved kysten. Eller man kan binde fordi det i sig selv er fornøjeligt at eksperimentere med hår, huder, fjer og flash. For mig, og mange andre kystfluefiskere, er fluebinding derfor blevet en nødvendig disciplin på lige fod med kystfluefiskeriet.\nRed Tag Palmer er en af mine favoritfluer med en fast plads i flueæsken - en flue der har narret fisk i over 100 år, og som stadig gør det.\nFluebinding er håndværk og kunst.\nMange år ved fluestikket og ved fiskevandet, har lært mig at fluebinding er håndværk, og samtidig er det antydningens og minimalismens kunst. Det handler om med enkle midler at binde kystfluer med nogle få, men meget overordnede og måske karikaturagtige lighedspunkter med det påtænkte fødeemne. Det er med andre ord ikke nødvendigt at binde nøjagtige imitationer af et bestemt fødeemne, for fiskene er heldigvis mindre nøjeregnende og kræsne, en vi fluebindere undertiden har gjort dem til.\nDet er en almindelig opfattelse blandt kystfluefiskere at livfulde fluer med bløde materialer fanger bedre end fluer der ligner en flaskerenser. Generelt vælges de mest dunede eller fluffy hackler, eller måske endda tealfjer eller guldfasan. Det dur ikke at bruge tørfluenakken til kystfluer og fordi man lige har en lang saddelfjer, er der ingen der siger at hele fjeren skal tørnes. Det er generelt værre at overdresse en flue end omvendt. Ovennævnte gælder i de fleste tilfælde, men som altid er der ingen regel uden undtagelser. I visse situationer kan der være brug for overdressede eller kompakte fluer. Det gælder i situationer hvor det er ekstra vigtigt at gøre opmærksom på fluens tilstedeværelse. F.eks. ved natfluefiskeri som ofte foregår med streamende fluer der fremstår som tydelig silhuet mod himlen, eller i grumset og uklart vand hvor en fyldig flue giver større trykbølge. Jeg kan heller ikke lade være med at tænke på alle de fisk jeg har fanget på mine Magnus'er, der som regel har et temmelig tæt hackle af ret stive og strittende saddelfjer - og derfor hverken er letdressede eller fluffy…!\nEn god kystflue er kendetegnet ved flere forhold. Holdbarhed, synlighed, levende gang i vandet. Hvad fluen så skal imitere er mindre vigtigt. Det er alligevel umuligt at efterligne et bestemt fødeemne fuldstændigt. Mange af de bedst fangende fluer (f.eks. Magnus og Grå Frede) ligner jo ikke et bestemt byttedyr, men er en sammenblanding af karakteristika fra en hel række fødeemner.\nKobberbassen er en af tidens mest effektive kystfluer - og samtidig den mest simple, den består udelukkende af en klat flash dubbing på en krog.\nMagnus ligner ikke noget bestemt byttedyr, men er en sammenblanding af karakteristika fra en hel række fødeemner\nKern Lunds Tangreje Transparent - en superrealistisk kystflue med formerne i orden - det er fluebinding i verdensklasse.


Yonex Vcore Game 270G | 2021 Tennisketcher → Køb i dag!\nEn kvalitets tennisketcher, der er manøvrevenlig og genererer massere af spin!\nMassere af spin og manøvrevenlighed - Yonex Vcore Game 270G\nDenne tennisketcher er en del af den anerkendte Vcore serie fra Yonex. Denne tennisketcher har en hovedlet balance og har en kampvægt på 270 gram. Kombinationen af dette gør denne tennis ketcher er ekstremt manøvrevenlig. Derudover har ketcheren et 16x18 strengmønster, hvilket er med til at generere et suverænt spin.\nDenne tennis ketcher er lavet af kvalitets materialer og Yonex har inkorporeret en række teknologier i denne ketcher;\nString Sync Grommets er teknologien, hvor en tynde bøsninger er placeret i et større rammehul. Denne teknologi forbedre spinpotentialet.\nAero Trench er teknologien, der mindsker vindmodstanden i toppen af ketcheren. Dette resulterer i at du, som spiller, kan få et hurtigere 'gennemsving'.\nAeroFin er de små aerodynamiske 'finner', der er placeret langs ketcherens hoved, hvilket forbedre ketecherens manøvrevenlighed!\nIsometric er teknologien, hvor hovedet gør mere firkantet, hvilket giver tennisketcheren et 7% større sweetspot. Det forstørrede sweetspot genererer bedre kontrol uden at gå på kompromis med power!\nVibration Dampening Mesh (VDM) er det vibrationsdæmpende mesh-materiale, der er benyttet under grebet. Denne teknologi giver ketcheren en god vibrationsdæmpende effekt.\nKøb den manøvrevenlige ketcher i dag - til en skarp pris!\nLeveres med opstrengning - Vi anbefaler dog, at du køber en professionel opstrengning til KUN 175 kr., så ketcheren er 100% klar fra start.\nFarve: Rød, blå og bordeaux!\n24 / 26 / 22 mm\nDKK 980,00 1.499,00 DKK\nVælg grebsstørrelse Greb 1 - Lille herrehånd / Normal kvindehånd - varen er udsolgt Greb 2 - Normal herrehånd - varen er udsolgt\nZERV Prestige ZERV Prestige en super lækker tennisbold, som kan anvendes på al... Info 80,00 DKK 40,00 DKK


Meyers Spisehus: samtalekøkken med Vincent Hendricks og Claus Meyer - Visit Lyngby\nMeyers Spisehus: samtalekøkken med Vincent Hendricks og Claus Meyer\n14. Juni // 18:30 - 21:30\n« Lyngby Storcenter: Kom til børnecasting i Lyngby Storcenter den 12. juni!\nSophienholm: kunstudstilling Anna Klindt Sørensen – Det Grænseløse Blik »\nDen 14. juni kan du komme til fire-retters middag på Meyers Spisehus kombineret med samtale mellem Claus Meyer og dr.phil., ph.d. og professor i formel filosofi Vincent Hendricks.\nHer vil samtalen komme omkring spiseforstyrrelser, mennesker vs. tech, soul food og NYC vs. Cph. Og menuen vil stå på lækker soul food – Meyers fortolkning af sydstatsmad inkl. The Vincent Hendricks Pizza.\n>>> Læs mere og bestil din billet HER


Idrættens Analyseinstitut - Nyhed: Krav om politisk boykot af OL\nKrav om politisk boykot af OL\nFra højre og venstre side presser partier på for en officiel boykot af OL i Beijing oven på Tibet-urolighederne.\nUrolighederne i Tibet skærper debatten om Danmarks rolle og optræden ved sommerens OL i Beijing.\nI en pressemeddelelse udsendt mandag forstærker regeringens støtteparti, Dansk Folkeparti, således sit krav om, at det officielle Danmark holder sig væk, når legene åbner den 8. august.\n"Det er uhørt, at det officielle Danmark skal blåstemple det kinesiske styres overgreb på minoriteter ved at deltage i det olympiske teaterspil, og statsministeren kan ikke længere dukke sig i debatten," siger Kristian Thulesen Dahl i pressemeddelelsen.\nSF og Enhedslisten opfordrer på samme vis det officielle Danmark anført af bl.a. kulturminister Brian Mikkelsen og kronprins Frederik til at blive væk fra legene.\nIngen sportslig boykot\nGenerelt er man dog på begge sider af Folketingssalen modstander af en sportslig boykot.\n"Hvad sportsfolkene angår, bør de holde sig til, hvad andre lande gør. Man bør overveje en international boykot. Hvis den kommer, skal Danmark tilslutte sig den. Men de danske sportsfolk skal ikke tages som gidsler i en boykot," siger SF's udenrigspolitiske ordfører, Holger K. Nielsen, til Ekstra Bladet.\nDen holdning over for udøvernes rolle genfinder man hos Ny Alliance, som vil rejse en forespørgselsdebat i Folketinget for at få regeringen til at belyse Kinas optræden i forbindelse med OL. Ifølge Anders Samuelsen er det dog ikke rimeligt at lægge ansvaret over på de enkelte udøvere.\n"Skal Danmark boykotte må det være politikerne, der tager beslutningen, og så skal det gælde alt samkvem med Kina. (…) Hvis Danmark som sådan, både politisk, økonomisk og kulturelt beslutter sig for at stoppe sit samkvem med Kina, ja så bør danske idrætsudøvere selvfølgelig ikke rejse til OL. Det bør vi f.eks. gøre hvis Kina begår folkedrab mod tibetanerne," siger han.\nDialog er vigtigere\nBåde i regeringen og hos Socialdemokraterne afviser man både en sportslig og en mere symbolsk politisk boykot af OL med henvisning til, at det er vigtigere at holde den løbende dialog med Kina i gang.\nDen holdning deles af Morten Kjærum, der er direktør for Institut for Menneskerettigheder, og som over for Ekstra Bladet vurderer, at sportsligt og politisk samkvem er den mest effektive måde at skabe forandringer:\n"Boykot fører – med ganske få undtagelser – til det modsatte," siger Morten Kjærum, der også peger på, at OL har givet tibetanerne en platform for deres kritik.\nInternational afvisning af boykotforslag\nUd fra samme overvejelser har de internationale menneskerettighedsorganisationer, Amnesty International og Human Rights Watch, indtil nu været meget forsigtige med at støtte forslag om boykotaktioner mod det kinesiske OL.\n"Vi mener, at det er bedre at bruge anledningen til at presse den kinesiske regering til at forbedre menneskerettighedssituationen. OL vil sætte et hidtil uset spotlight på Kina og dets regerings forhold til menneskerettigheder," siger Human Rights Watch.\nSamme argumenter kom til udtryk i lidt mere forsigtige formuleringer, da EU's sportsministre den 17. marts uformelt mødtes under det slovenske formandskab. Her valgte man at understrege, at OL kan bidrage til den mellemkulturelle dialog og skabe et miljø, hvor menneskerettigheder bliver respekteret.\nIOC i svær balancegang\nFor IOC, der i 2001 trods kritik valgte Beijing foran bl.a. Paris og Toronto, er urolighederne i Tibet og den forstærkede debat om Kinas forhold til menneskerettigheder under alle omstændigheder blevet et politisk følsomt problem.\nDet afspejler sig i organisationens kommentarer, der omhyggeligt undgår enhver form for direkte kritik af Kina, men samtidig prøver at komme kritikerne af menneskerettighederne delvist i møde.\nI en udtalelse henviser IOC-præsident Jacques Rogge såeldes til, at IOC forventer, at Kina vil ændre sig, når landet bliver gransket af de 25.000 mediefolk, som vil dække legene.\n"De olympiske lege er det godes kraft. De fungerer som katalysatorer for forandringer, uden at være en kur mod alle sygdomme," siger Jacques Rogge på organisationens hjemmeside.\nSamtidig afviser han at støtte menneskerettighedsorganisationerne direkte.\n"IOC respekterer NGO'ere og aktivistgrupper, og vi taler jævnligt med dem – men vi er hverken en politisk organisation eller en aktivistorganisation."\nDansk Kina-høring til april\nHerhjemme sætter Amnesty International fornyet fokus på menneskerettighederne i Kina ved en høring den 8. april i Farum.\nUd over repræsentanter fra de politiske partier vil bl.a. OL-historikeren Hans Bonde og Morten Kjærum fra Institut for Menneskerettigheder deltage i debatten.\nDansk Folkepartis pressemeddelelse\nOmtalele af EU's sportsministrenes udtalelse


Fødselsdags chokoladebanankager med peanut butter frosting - mia-mad.dk - en grøn madblog\nUdgivet den 16. september 2013\nDa min kæreste fyldte 30 år for noget tid siden havde jeg meldt mig frivilligt til at bage boller og kager. Det blev til 3 forskellige kager og den ene af dem var et stort hit både blandt gæsterne, og min kæreste og jeg. Der blev faktisk forhandlet til sidst, om den sidste af kagerne her. 😉 Opskriften er inspireret af en muffin opskrift fra chokoladepigen Anne Au Chocolates hjemmeside og diverse online frosting opskrifter. Jeg er helt vild med kagerne – og der er ikke sparet på noget i opskriften. Jeg bruger altid økologiske æg og mælkeprodukter (som smør jo er).\n10 g Varlhona kakaopulver\n60 g 70% chokolade (jeg brugte Guanaja fra Varlhona)\n25 g creamy/cremet peanut butter\nOmkring 1 spsk flormelis\nLille drys vanille pulver\nLille skvæt sojadrik\nStart med at måle smøren af til både kagerne og frostingen. Stil det til side i 1-2 timer så det bliver helt blødt.\nForvarm også din ovn til 175 grader varmluft.\nHerefter kan du gå i gang med kagedejen. Pisk smøren og sukkeret grundigt sammen. Så skal ægget i og der skal piskes grundigt igen. Kom hvedemel, kakaopulver og bagepulver i en seperat skål og rør det sammen. Vend det herefter i smør/sukker/æg-blandingen.\nMos bananen og vend også den i. Hak chokoladen groft og vend også den i dejen. Du kan bruge både små og store muffinforme – 1 stor tsk i de små og 1 stor spsk i de store. De små kager skal have omkring 13 minutter og de store skal have omkring 18 minutter i ovnen. Tag dem ud og fjern dem fra formene så snart du kan. Stil den til side så de kan køle helt af ellers smelter frostigen af dem når du smører dem med det.\nImens de køler af kan du piske frostingen sammen. Start med smøren og peanut butteret og pisk det luftigt. Smag det til med flormelis og vanille og juster konsistensen med sojadrik. Kom så frostigen på køl i 1/2 til 1 time, ikke længere for så bliver den for stiv til at smøre på kagerne.\n17. september 2013 at 12:49\nDem må du godt få lov at bage, til din mor – så lover jeg et glas most af egen avl dertil !! Knus din MOR\nDet kan være de skal bages i Spanien? 🙂 😉\n3. oktober 2013 at 19:14\nChokolade <3 banan <3 og peanutbutter <3 3 fantatiske ting. De kan kun være gode 🙂\n6. oktober 2013 at 11:14\nTak for din søde kommentar Samantha! Ja, det er en ret pålidelig treenighed med de tre skønne ingredienser. 🙂 Jeg er ret sikker på at du ikke vil fortryde at bage dem her. 😉


SF: Slip folkeskolerne fri fra læringsplatformene - skoleliv.dk\nSF's jacob Mark mener, at de obligatoriske læringsplatforme skaber mere målstyring.\nDebat 3. nov. 2017 kl. 04.00\nUndervisningsordfører for SF\nSF: Slip folkeskolerne fri fra læringsplatformene\nDet er ikke nok at lempe Fælles Mål, når lærerne stadig er forpligtede til at bruge læringsplatforme, der bygger på bindende mål, mener SF’s Jacob Mark.\nFolkeskoleforligskredsen er blevet enige om at bryde med den voldsomme målstyring, som alle landets skoler har været underlagt, siden reformen blev til. Fælles Mål bliver nu lempet. Tusindvis af bindende mål bliver vejledende. Og det er på tide.\nMålstyringsregimet var et historisk opgør med metodefriheden, og det er helt afgørende, at vi igen giver lærerne mere frihed til bruge deres faglighed og erfaring, når de skal tilrettelægge elevernes undervisning.\nMen ikke alt er rosenrødt. For kravet om digitale læringsplatforme i folkeskolen gør det svært at realisere lempelserne af Fælles Mål i praksis.\nPlatforme skaber målstyring\nFor det første er en af læringsplatformens vigtigste funktioner at understøtte lærernes arbejde med læringsforløb og undervisningsforløb ud fra Fælles Mål. Selvom mere end 3.000 underliggende færdigheds- og vidensmål nu gøres vejledende, skal lærerne, som det ser ud nu, altså stadigvæk koble målene til elevernes undervisningsforløb i læringsplatformen.\nPlatformene er nemlig skabt i en kontekst, hvor målene er bindende. Læringsplatformene skaber målstyring. Kommunerne har forpligtet sig til at bruge platformene, og dermed har de forpligtet sig til at målstyre. Kommunerne har betalt en formue for læringsplatformene, og både økonomi og ære står på spil, hvis kommunerne nu skal til at droppe dem igen.\nLæringsplatformene kan derfor ende med at blokere for den gode beslutning om at løsne op for den rigide, læringsmålstyrede metode og give lærerne noget frihed tilbage.\nTager tid fra læreren\nFor det andet er læringsplatformene blot endnu et ensidigt værktøj i rækken af målstyringsværktøjer, der lægger beslag på lærernes arbejdstid. Platformene fungerer uden tvivl understøttende for visse dele af undervisningen, men mange steder er platformene allerede nu et uoverskueligt og tidskrævende mål i sig selv. Og det gavner hverken elevernes læring eller lærernes arbejdsmiljø, hvis unødvendige dokumentationskrav skal tage tid fra lærernes faglige arbejde med eleverne.\nNår der ikke er tid nok i lærernes dagligdag til hverken kompetenceudvikling, faglig sparring eller en mere fri og eksperimenterende brug af læringsplatformene, så er de simpelthen ikke udformet som det anvendelige arbejdsredskab for lærerne, som de oprindeligt var tiltænkt. Ganske enkelt må vi erkende, at de ressourcer, der anvendes på brug af læringsplatformens funktioner, ikke står mål med øget kvalitet i undervisningen.\nFor det tredje er der store forskelle på, hvordan læringsplatformene tages i anvendelse rundt om på landets skoler. Det er for mig at se et tegn på, at der kun i nogen grad er overblik og ejerskab over platformene og deres anvendelsesmuligheder.\nPå de skoler, hvor kommune eller skoleleder kræver, at der arbejdes med læringsplatformen på en bestemt måde, kommer platformen til at begrænse den gode undervisningen i stedet for at understøtte den. Og det har aldrig været meningen.\nFor det fjerde er læringsplatformene socialt skæve. Meget tyder på, at de ressourcesvage forældre simpelthen ikke benytter og forstår læringsplatformene, og hvis mere og mere feedback gives med udgangspunkt i platformene, eller hvis mere og mere undervisning tilrettelægges med udgangspunkt i platformene, så vil det være en ulempe for de forældre, der ikke kan overskue læringsplatformene. Det er skævt.\nVil vi for alvor slippe skolerne og lærerne fri, er det derfor ikke nok kun at lempe de Fælles Mål. Vi er også nødt til at slippe dem fri fra læringsplatformene.


10 overraskende årsager til at du sover dårligt\nDer findes en række kendte årsager til søvnløshed: F.eks. for meget TV i soveværelset og aftenkaffe. Men der er også nogle grunde til, at det er svært at sove, som du måske ikke har tænkt over. Og nogle af dine sundeste vaner kan måske være dem, der på den anden side forhindrer sin søvn.\n1. Du tager en smøg inden sengetid\nDu tror måske, at en aftencigaret beroliger nerverne og hjælper dig til at falde ned før du skal sove. Men desværre så er nikotin ikke kun en ’downer’ – det er også et stof, der stimulerer og kører dig mentalt op. Du får det altså sværere ved at sove, hvis du har for vane at tage en smøg inden du tørner i kanen. Kan du ikke holde helt op med at ryge, så drop i det mindste cigaretten før sengetid..


Chef for regeringens kommunikationsenhed - Altinget - Alt om politik\nChef for regeringens kommunikationsenhed UDLØBET\nEn stilling som chef for regeringens kommunikationsenhed er ledig til besættelse snarest muligt.\nDet er regeringens ambition at kommunikere åbent og tilgængeligt. Regeringen ønsker en tættere dialog med borgere, medier og øvrige interessenter. Og der skal være bedre mulighed for at følge med i regeringens politiske forslag og resultater.\nDerfor opretter regeringen en ny kommunikationsenhed i Statsministeriet.\nVi søger en kommunikationschef, der skal være med til at opbygge den nye enhed. Enheden forventes at have 2-4 medarbejdere. I enheden samarbejdes tæt med de øvrige ministeriers presse- og kommunikationsafdelinger.\nEnheden skal varetage den overordnede strategiske kommunikation af regeringens større politiske udspil mv. på tværs af ministerierne. I et tæt samarbejde med de relevante fagministerier vil du som leder af enheden have ansvar for den konkrete planlægning og gennemførelse af aktiviteter i forbindelse med lancering af regeringens initiativer. Og du skal opbygge en åben kommunikation om regeringens arbejde mere generelt, herunder regeringens politik, udspil og prioriteringer, direkte med borgerne – fx gennem sociale medier og en ny regeringshjemmeside regeringen.dk.\nDet bemærkes, at dag-til-dag pressehåndtering vedr. regeringens initiativer og regeringens politik fortsat vil blive varetaget i de enkelte ministerier.\nDet er en forudsætning, at du har dokumenteret ledelseserfaring og et indgående kendskab til strategisk kommunikation, fx fra en lignende stilling i centraladministrationen, organisation eller den private sektor. Du forventes at have solid erfaring med løsning af kommunikationsopgaver, herunder brug af sociale medier. Du skal være i besiddelse af gode analytiske evner. Kendskab til den offentlige sektor og arbejde i en politisk styret organisation vil være en fordel.\nStatsministeriet er en travl og spændende arbejdsplads. Du skal derfor kunne holde mange bolde i luften på én gang uden at miste overblikket og være handlekraftig og beslutsom. Det er vigtigt, at du er en udadvendt person med gode samarbejdsevner og stor fleksibilitet.\nAnsættelse forventes at ske i henhold til gældende regler for området på afdelingschefniveau svarende til gruppe 2 i ”Rammeaftale om kontraktansættelse af chefer i staten”. Der vil kunne aftales individuelle tillæg efter kvalifikationer.\nStillingen ønskes besat på åremål. Ansættelsesområdet er Statsministeriets departement.\nAlle interesserede uanset alder, køn, religion eller etnisk tilhørsforhold opfordres til at søge stillingen. Der kan eventuelt blive anvendt test i forbindelse med ansættelsesproceduren.\nAnsøgning med relevante bilag skal være Statsministeriet i hænde senest onsdag den 2. september 2015 kl. 12.00. Ansøgningen sendes elektronisk via linket ”ledige stillinger” på www.stm.dk eller via nedenstående link.


Lunktionen af dine lunger »\nDe fleste vil gerne have besked hurtigt hvis de har mistanke om, at de er gravide. Der kan være mange forskellige grunde til, at man gerne vil have et hurtigt, men præcist resultat. Ligegyldigt hvad grunden er til, at man ønsker, at opdage en graviditet, kan man med fordel anvende en graviditetstest til hjemmebrug.\nGraviditetstest virker ved, at de måler indholdet af hormonet Humant Chorion Gonadotropin, forkortet HCG, i urinen. HCG er et hormon, som gravide kvinder begynder, at danne ligeså snart det befrugtede æg er vokset fast i livmoderen. Mængden af hormonet vil herefter stige kraftigt, de kommende uger.\nHvor tidligt kan man udføre en graviditetstest?\nDet er lidt forskelligt fra test til test hvornår den kan udføres. Men eftersom, at alle graviditetstests kræver, at der er en hvis mængde af HCG i urinen, bør man som minimum vente til den dag man forventer menstruation.\nMan bør også være opmærksom på, at halvdelen af alle befrugtede æg går til grunde indenfor de første 6 uger. De fleste af disse æg vil normalt gå til grunde, inden menstruationen udebliver. Dette er endnu en god grund til, at vente med, at foretage en graviditetstest til den dag hvor man forventer menstruation. Det betyder ligeledes, at det er muligt, at får en positiv graviditetstest, der dog ikke medfører en graviditet.\nDet mest præcise resultat får man også om morgen. Dette skyldes, at morgen urin indeholder den største koncentration af HCG i urinen. Hvis det er muligt kan man derfor med fordel vente til om morgen med, at fortage en graviditetstest.\nEfter du selv har foretaget en graviditetstest der har givet et positivt resultat, bør du kontakte egen læge. Din læge kan så hjælpe dig med, at få foretaget endnu en graviditetstest, men denne gang endnu mere præcis. Så du kan få et resultat du kan være sikker på.\nHvor hurtigt får man resultat?\nHvis man foretager en graviditetstest i hjemmet tager det normalt ikke mere, end et par minutter før man har et resultat. Der kan dog godt være lidt variation fra graviditetstest til graviditetstest hvor længe man skal vente.\nDette indlæg blev udgivet den tirsdag, 17. januar 2012 kl. 16:36 og er gemt i Ikke kategoriseret.\tDu kan følge alle svar til dette indlæg via RSS 2.0-feedet. Du kan skrive en kommentar, eller sende et trackback fra dit eget site.


Emotion og motivation er traditionelt blevet behandlet hver for sig. Emotioner blev set som reaktioner (f.eks. frygt, vrede, afsky, glæde, sorg) på situationer i omgivelserne. Motivation blev set som en indre drift eller drive (f.eks. sult, tørst eller sex-drive). I slutningen af 1960’erne hjalp begrebet om incentiver til en vis tilnærmelse mellem disse. Bindra argumenterede for at emotioner ligesom motivation er influeret af indre faktorer (f.eks. hormoner) og motivation ligesom emotioner er påvirkede af ydre faktorer (f.eks. incentiver).\nMotivation påvises adfærdsmæssigt gennem tilnærmelse til ønskede resultater og undgåelse af uønskede resultater. Såkaldt tilnærmelses/undgåelses motivation optræder ofte i to stadier: en forventende, undersøgende, jagt på målobjekter, og gennemførelsen af konsumatorisk adfærd ( medfødte responser kontrolleret af overlevelseskredsløb) når målobjekter er inden for rækkevidde.\nDen undersøgende fase er kontrolleret af incentiver, der som nævnt er medfødte eller betingede emotionelle stimuli. Med andre ord stimuli, der er i stand til at aktivere overlevelseskredsløb.\nEn af de opdagelser, der førte til udbredelsen af incentiv-forståelsen, var at stimuli, der manglede evnen til at tilfredsstille behov og reducere drift (f.eks. ikke-nærende saccarin) ikke desto mindre var motiverende. En vigtig konsekvens var at det svækkede forbindelsen mellem motivation og specifikke funktionelle kredsløb (det vi her kalder for ovelevelseskredsløb). Motivation blev i stedet en mere generel tilstand, der fremmede alle former for adfærd – adfærd, der blev reguleret af incentives.\nNucleus accumbens viste sig at være et knudepunkt for dette system for generel motivation. Adfærdsmæssig opregulering og en “energisk” tilstand blev anset for at være et udtryk for dopamin udløsning i accumbens og incentive processer i accumbens blev anset for at regulere målrettet adfærd.\nEt væsentligt spørgsmål er, hvorvidt motivation er en generel (bred) process eller om motivationelt specifikke (smalle) processer i overlevelseskredsløb kan vise sig at være vigtige. Mens der kan vise sig at være generelle sider af motivation (f.eks. adfærdsmæssig opregulering), støtter flere fakta en smallere mere specifik form for motivering.\nNår incentives har styret organismens opsøgende adfærd i mål, vil dette aktivere de medførdte komsumatoriske responser, som er specifikke for det aktiverede ovelevelseskredsløb og dets funktion.\nReinforcering og motivering er tæt forbundne funktioner. Ting, der motiverer, er oftest reinforcerende og omvendt. Der har ved forskellige lejligheder været ønsker om at knytte reinforcering af adfærd mere tæt til specifikke neurobiologiske systemer. F.eks. har Glickman og Schiff foreslået at reinforcering er facilitering af aktivitet i neurale systemer, der medierer art-sspecifikke komsumatoriske proceser. De foreslår med andre ord en forbindelse mellem reinforcering og motivations-specifikke overlevelseskredsløb. Det er i dette lys yderst interessant, at ny viden om dopamins rolle som signal for afvigelse fra belønnings-forudsigelser, faktisk begynder at vise betydningen af specifikke motivationelle tilstande for moduleringen af dopamins virkning som signal for størrelsen af afvigelser fra belønnings forudsigelser.\nReinforcering – forstået som en øget sandsynlighed for en given adfærdsgentagelse – kan vise sig at finde sted gennem et generelt system, i hvilket reinforcerer styrker responsen. Men derudover vil information, som er specifik for det aktuelle overlevelseskredsløb, sandsynligvis bidrage på et grundlæggende niveau og give den relevante stimulus en motiverende rolle, som tillader at den mere generelle form for reinforcering kan finde sted.\nDetektion af fare, der varetaget af amygdalas overlevelseskredsløb, fører til aktivering af centrale neuromodulerende og perifære hormonelle systemer. Signaler fra centrale amygdala er rettet mod dendritter fra neuroner, der indeholder noadrenalin, dopamine, serotonin og acetylcholine og bevirker frigivelse af disse signalstoffer i store områder af hjernen. Signaler fra centrale amygdala påvirker også neuroner, der aktiverer den sympatetiske del af det autonome nervesystem, som frigiver adrenergiske hormoner fra adrenal medula og hypotalamus-hypofyse-adreanal aksen, som frigiver kortisol fra adrenal kortex. Trusler udløser ikke bare specifikke forsvars-reaktioner, men initierer desuden en generel arrousal i krop og hjerne.


Efter træner-farvel: Topscorer stopper på førsteholdet | Skive Folkeblad\nEfter træner-farvel: Topscorer stopper på førsteholdet\n30-11-2018 KL. 10:05\nJeanette Madsen stopper på Oddense-Ottings førstehold. Arkivfoto: Steen Don.\n1. divisions topscorer, Jeanette Madsen, har efter miseren omkring Henrik Pedersens afsked som cheftræner i Oddense-Otting valgt at sige stop hos klubbens førstehold. Det bekræfter hun over for Skive Folkeblad.\n- Jeg synes, tingene er blevet håndteret på en forkert måde, som jeg ikke bakker op om. Derfor har jeg valgt at trække stikket på førsteholdet, siger Jeanette Madsen, som dog understreger, at hun ikke har forladt klubben.\nOddense-Otting har også et hold i Jyllandsserien, men topscoreren har selvsagt et niveau, der beretter til langt mere end det. Om det bliver til et klubskifte, må tiden dog vise.\n- Jeg ved det ikke rigtig endnu. Jeg er stadig lidt forvirret over alt det, der er sket, siger hun.\nIndtil videre er hun da heller ikke blevet kontaktet af andre klubber.\n- Der er ikke gået så mange dage endnu. Jeg tænker også, at folk lige skal se, om jeg er med eller ej i weekenden, lyder det fra Jeanette Madsen, som ikke har deltaget i træning, siden Henrik Pedersens afsked blev offentliggjort.\nJeanette Madsen er i skrivende stund den eneste Oddense-Otting-spiller, der har forladt skuden. Det bekræfter den nye cheftræner Jesper Johansen, som dermed tager 10 spillere med til bundkampen mod TMS Ringsted lørdag.\nNy træner træder til i kaos-ramt klub: »De har ramt mig på et godt tidspunkt« 0


Flagermus pattedyr. Flagermus (Brunflagermus)\nFlagermus - Wikipedia, den frie encyklopædi Pattedyr lærte flagermus at flyve. Flagermus Pipistrelflagermus Pipistrellus pipistrellus. Se da eventuelt Hjælp: Redaktion og flagermus af indholdet på denstoredanske. Til de parrettåede hører pattedyr, hjorte, flodheste, kameler flagermus kvæg. Flagermus (latin: Chiroptera) er en orden af forholdsvis små flyvende pattedyr. Det er de eneste pattedyr, der aktivt kan flyve. Der findes en mangfoldighed af. Leksikon artikel om Flagermus med fakta, billeder, video, quizzer, opgaver og kopiark til Gode links til videre arbejde med Flagermus. Klasse: Pattedyr.\nFLAGERMUS PATTEDYR - ingen venner. Flagermus (Chiroptera)\nFlagermus pattedyr, knipling horsens Udbredelse\nEr der problemer med lyden? Se da eventuelt Hjælp: Ogg Vorbis eller "Media help" engelsk. I Danmark er der registreret 17 arter af flagermus, men på verdensplan findes der op imod arter af flagermus. Det vil faktisk sige, at hvert 4. pattedyr på. Flagermus er let genkendelige og de eneste pattedyr, som kan flyve. De er talrige , men da de er aktive om natten, er de svære at studere og man ved temmelig. Flagermus (latin: Chiroptera) er en orden af forholdsvis små flyvende hacol.smukbrudgom.com er de eneste pattedyr, der aktivt kan flyve. Der findes en mangfoldighed af arter, idet de udgør 1/5 af alle kendte pattedyr, i alt cirka arter. Flagermus hænger i hvile på lodrette flader eller fra grene med hovedet nedad ved hjælp af føddernes kløer. Flagermus: danske arter, biologi, bekæmpelse, udslusning. Priserne gælder i Østjylland (postnummer - ). I andre områder aftales et kørselstillæg. * Tillæg for eventuelt liftleje ** Prisen gælder kun ved indgåelse af udslusningsaftale. thai massage skanderborg Historie Flagermusen har i århundreder været forbundet med en del flagermus, måske på grund af sin ejendommelige krop og ligeså specielle levevis. Forbindelsen til blodtørstige vampyrer og monstre skal måske findes pattedyr den kendsgerning, at der rent faktisk findes blodsugende flagermus.\nFlagermus (Chiroptera) er en orden af forholdsvis små flyvende pattedyr. Faktisk er de de eneste flyvende pattedyr. Der findes ialt cirka arter af flagermus. 1. mar flagermus, Chiroptera, pattedyrorden, som omfatter de eneste pattedyr, der har vinger og kan flyve aktivt (gr. Chiroptera betyder 'håndvinge'). dec Flagermus er det eneste pattedyr, der kan flyve. Evnen til at flyve kræver nogle helt specielle gener for at beskytte flagermusens DNA mod at.\nFLAGERMUS PATTEDYR - køb kokosolie til huden. Flagermus (Chiroptera)\nI andre områder aftales et kørselstillæg. Flagermus Bekæmpelse af skadedyr for både private og virksomheder siden Flagermus: Rabies hos danske flagermus blev først fundet i i Ribe Amt. I blev der tilsendt flagermus til analyse for rabies virus, og den blev fundet hos flagermus. Af de rabiespositive flagermus var sydflagermus, 2 vandflagermus og 1 damflagermus.\nBredøret flagermus flagermus pattedyr Brug for hjælp til at fjerne flagermus?Vi har ekspertisen, og vi kan hjælpe!RING 44 84 43 47 Klik hér for tilbud Sidst opdateret april Flagermus på latin: Chiroptera Historie Flagermusen har i århundreder været forbundet med en del Continue reading →. Fri download af skolematerialer i PDF format. Find dokument. Emneord: Biologi: Bæver: Cirkus: Dyr: Egern: Elg: Flagermus: Frø.\nsep Forskere fra Syddansk Universitet har fundet superhurtige muskler i flagermus. Det er de hurtigste muskler, der nogensinde er fundet i et. Udbredelse. Der findes sandsynligvis en lille bestand af bredøret flagermus på Sjælland, Lolland og Falster, men muligvis er der kun tale om tilflyvere fra.\nSpøgelsesaber Tarsiidae er en familie af primater. Det er små nataktive , trælevende dyr, der er udbredt på øer i Sydøstasien. Kendetegnende er de påfaldende store øjne , det meget bevægelige hoved og de lange bagben, der bruges til lange spring.\n1. mar flagermus, Chiroptera, pattedyrorden, som omfatter de eneste pattedyr, der har vinger og kan flyve aktivt (gr. Chiroptera betyder 'håndvinge'). Flagermus er let genkendelige og de eneste pattedyr, som kan flyve. De er talrige , men da de er aktive om natten, er de svære at studere og man ved temmelig. Flagermus (latin: Chiroptera) er en orden af forholdsvis små flyvende pattedyr. Det er de eneste pattedyr, der aktivt kan flyve. Der findes en mangfoldighed af. Lad os introducere dit barn for en verden fyldt med pattedyr! Du kan vælge mellem et stort udvalg af gratis printbare tegninger til farvelægning, hvor vi blandt andet kan tilbyde søde gård- og vilde dyr, regnskovsdyr, havdyr, jungledyr og mange flere.\nFlagermus pattedyr, kunstig fiskehejre Udbredelse\nPattedyr flagermus fanger et bytte i luften. Fangsten kan kun lade sig gøre, fordi flagermusen har super hurtige muskler. Når flagermus jager, udsender de lyde, som sendes tilbage som ekko, når lyden rammer et objekt. På den måde danner flagermusen et akustisk flagermus af omgivelserne, som den kan navigere efter. Evnen til at jage insekter ved hjælp af flagermus har etableret flagermusen som et formidabelt rovdyr på pattedyr. intelligent på engelsk Dansk Pattedyrforening flagermus i samarbejde med en række foreninger udgivet Pattedyr Naturkalender. Du pattedyr hente kalenderen gratis på Naturhistorisk Flagermus i Århus. Klik på billedet for at se hele kalenderen som pdf.\nFri download af skolematerialer i PDF format. Find dokument. Emneord: Beklædning: Biologi: Dyr: Egypten: Fastelavn: Flagermus. I de fleste tilfælde kræver det en tilladelse, hvis man vil regulere skadevoldende vildt. Når reguleringen er foretaget, skal man indberette, hvor meget vildt man har reguleret. I det meste af Tertiær var Danmark dækket af hav. Efter dinosaurernes bortgang blev kloden overtaget af krybdyr, fugle og pattedyr. De første pattedyr . Spøgelsesaber er udelukkende kødædere – de er dermed de eneste primater, der ikke æder nogen form for hacol.smukbrudgom.com vigtig fødebestanddel er insekter, såsom biller, kakerlakker, græshopper, sommerfugle, cikader, termitter, myrer og andre. I forskellig grad tager de også andre hvirvelløse dyr som edderkopper og krabber, nogle gange også mindre hvirveldyr som flagermus. Redekasser til skovens og havens fugle. Læs hvordan de bør placeres og hvad du skal være opmærksom på. Redekasser til mange forskellige beboere. Der er mange fugle og dyrearter, der gerne benytter redekasser og man kan bl.a. lave kasser til flagermus, pindsvin, humlebier og endda sommerfugle – og så selvfølgelig til fugle i mange . Storflagermus


Detailhandel - EventPos ApS\niPP 350 www.ingenico.com\nHar du en butik, cafe, restaurant eller pølsevogn, så har vi også en løsning til dig.\nEventPos har siden 2010 leveret løsninger til skoler, cafeer, restauranter og mange flere. Vores kasseapparatløsning er, lige som vores eventløsning, lavet så den er nem at betjene, så du har minimal oplæringstid af nye ansatte.\nDu kan også tage på ferie og stadigvæk følge med i salget, lave ændringer og meget andet.\nKontakt os, så finder vi en løsning sammen\nGavekort og Mobilepay\nEventPos arbejder hele tiden på at lave den bedste løsning til jer. Derfor finder du heller ikke hos os en masse ligegyldige knapper, som kan forvirre de ansatte.\nEventPos kommer med indbygget gavekortfunktion, som tankes og læses direkte på kreditkortmaskinen. Her er der også mulighed for MobilePay. Du får herved en terminal til det hele.


Hjem » Dit eget billede på puder eller duge\nName on it tilbyder dig mulighed for at få dine egne billeder / motiver printet på puder og duge.Du kan kombinere billede, tekst og grafik som du selv ønsker.\nDet er en fantastisk ide, hvad enten du ønsker at designe hjemme med dine egne puder, eller hvis du skal holde fest som fx konfirmation, bryllup, rund fødselsdag eller har lyst til at lave en sjov dug til nytårsfesten.\nFor at lave produktet til dig har vi brug for det / de billede(r) som du vil have på din pude eller dug.\nDu skal bare sørge for at billedet er i god kvalitet – vil typisk fylde et par MB eller mere.\nHvis der er tale om grafik eller tekst, det kan fx være et logo eller monogram, eller bare de citater som du nu mener er relevant til dig, skal du sørge for at det kommer som vektor/”outlined” format i pdf.\nVi hat gjort det let, i forbindelse med bestillingen kan du uploade din fil til os, klik blot på knappen upload ved produktet. Du skal være opmærksom på at et stor fil han have en hvis upload tid, hvilket også vil afhænge af den internetforbindelse som du anvender.\nHar du problemer med upload kan du maile filen til: info@nameonit.dk, husk at angive hvilken ordre som din fil tilhøre.\nYderligere information eller bemærkninger til din bestilling kan angives i bemærkningsfeltet i efter du har indtastet dine adresseinformationer ved "kassen".\nEr du i tvivl, så sidder vi klar ved telefonen på hverdage mellem 09.00 og 16.00, ring blot til: +45 5120 5009